A Nemzetközi Térképészeti Társulás (ICA) Magyar Nemzeti Bizottsága,
a Magyar Földrajzi Társaság
és az ELTE Térképtudományi és Geoinformatikai Tanszék
meghirdetik
a 2015-ös ICA térképrajz-pályázatot

A Nemzetközi Térképészeti Társulás (ICA) 1993 óta kétévente rendezi a gyermekek térképrajz-versenyét. Elsődleges célja a gyerekek a világról alkotott képének ábrázolása és értelmezésének elősegítése. Az ICA felhívására a Magyar Földrajzi Társaság közreműködésével itthon is meghirdettük a versenyeket. A felhívásra számtalan kiváló rajz készült. A korábban megrendezett ICA versenyeken is voltak díjazott magyar rajzok (http://terkepismeret.elte.hu/VERSENYEK): 2003-ban Fink Gabriella és Viszti György (Tamási, tanáruk Witzné Ulrich Anikó), 2005-ben Demeter Evelin (Marosvásárhely, tanára Makkai Csilla), 2009-ben Papp Adrienn (Budapest, tanára Szalai Zsuzsanna). Reméljük, a 2015-ös versenyre is sok magyar térképrajz készül majd és azok között megint lesz olyan, amelyik a nemzetközi versenyben is az elsők között lehet.
 
A 2015-ös verseny témája: “Helyem a mai világon”. A nevezési korhatár 15 év. A gyerekek egyénileg vagy max. három fős csoportokban küldhetik be munkáikat. A beküldött munkákat négy korcsoportban bírálja a zsűri:

-	6 évesnél fiatalabb
-	7–8 éves
-	9–12 éves
-	13–15 éves

A maximális oldalméret A3 (42x29,7 cm). A térképek lehetőleg színesben (rajzolt, festett vagy más anyagok felhasználásával) készüljenek és az egész világot vagy ennek egy nagyobb részét ábrázolják. Más anyagok (színes papírok, műanyag, karton stb.) használatakor figyelembe kell venni, hogy: a küldött térképrajz magassága nem lehet 5 mm-nél nagyobb, nem szabad törékeny anyagokat (pl. üveglapot) és romlandó anyagokat (pl. faleveleket) használni, nem tartalmazhat semmilyen mozgatható vagy kinyitható részt (pl. papírból készített ablakot), illetve nem szabad laminált munkákat küldeni. Mindegyik beküldött  térkép hátoldalára a következő adatokat kérjük olvashatóan, ceruzával felírni; ezenkívül a térképhez csatolni kell egy cédulát ugyanezekkel az adatokkal:

-	Mű címe;
-	Szerző neve, életkora;
-	Földrajz- vagy rajztanár neve;
-	Iskola neve és címe;
-	E-mail cím:

 Kérjük röviden megírni, honnan értesült a verseny megrendezéséről (folyóirat, honlap stb). 

A munkákat a következő címre kell küldeni:		ELTE Térképtudományi és Geoinformatikai Tanszék
Budapest 1117	
Pázmány Péter sétány 1/A., VII. em.
 A borítékra kérjük ráírni: ICA térképrajz-verseny.
 A beküldési határidő: 2015. március 2.
 
A három országos rendező összehív egy zsűrit, amelyik Magyarországon elismert szakemberekből fog állni. A zsűri legalább egy, de maximum hat térképet választ ki, figyelembe véve a különböző korcsoportokat, a térképek grafikai és kartográfiai minőségét, eredetiségét, illetve a kihirdetett témához való kapcsolódást. Minden résztvevő elismerő levelet, a díjazott munkák szerzői oklevelet és térképészeti vonatkozású ajándékot kapnak. Az országos szinten győztesnek nyilvánított térképeket elküldjük az ICA-nak és 2015. augusztus 23. és 28. között, az ICA 27. Nemzetközi Konferencia keretében kiállítják Rio de Janeiróban, Brazíliában. Egy nemzetközi zsűri értékeli a kiállított térképeket és korcsoportonként maximum három díjat fog kiosztani. A nemzetközi zsűri odaítélhet elismerő okleveleket is az általuk erre érdemesnek tekintett munkákra. Emellett a konferencián résztvevők egy közönségdíjra is leadhatják a voksukat.

Az elküldött térképrajzokat az ICA a Carleton Egyetem Könyvtárában tárolja és a könyvtár honlapján megtekinthetők (http://children.library.carleton.ca/). Az ICA a díjazott műveket különböző nemzetközi szervezetekkel ismerteti, hogy képeslap, poszter, könyv, CD stb. formájában terjeszthesse őket. Minden résztvevőnek írásban hozzá kell járulnia ahhoz, hogy az ICA, vagy más nemzetközi intézmény újra kiadhassa munkáját előzetes konzultáció illetve szerzői jogdíj megfizetése nélkül.  Ez a hozzájárulás a felhívás végén mellékelt nyomtatvány kitöltésével és a térképrajz együttes küldésével történik. A nyomtatvány pdf és rtf formátumban letölthető a következő címről: http://terkepismeret.elte.hu/news.

Az elküldött munkákat nem áll módunkban visszajuttatni a szerzőknek. A beküldött munkákból készített válogatást különböző országos rendezvényeken kiállítjuk. Ezeknek helyszínét és időpontját a későbbiekben közöljük a verseny honlapján (http://terkepismeret.elte.hu/).  

Részletesebb információért vagy kérdésekkel a következő címekre lehet fordulni:

- Web:  http://terkepismeret.elte.hu/news
- E-Mail: jesusreyes@caesar.elte.hu
- Telefon: (1) 372 2500/6721, (1) 372 2975
- Postai úton: 	José Jesús Reyes  Nunez
		ELTE Térképtudományi és Geoinformatikai Tanszék
Budapest 1117
Pázmány Péter sétány 1/A., VII. em.

	International Cartographic Association
Commission on Cartography and Children
Barbara Petchenik Map Competition 2015
Official permission		

Child’s family and first name /Gyerek családi és keresztneve:
.....................................................................................................................................
(Father’s / Mother’s / Legal representative’s)* family and first name (Apa/Anya/Törvényes képviselő)* családi és keresztneve:
.....................................................................................................................................
I / We* agree that my child’s drawing may be used, copied, reproduced, modified, reprinted, and publicly performed and displayed, in hard copy or digital formats, by the International Cartographic Association (ICA) or other international organizations/publishers for publication on behalf of the ICA without consultation or copyright/royalty fees.
Ezáltal hozzájárulok / hozzájárulunk*, hogy a Nemzetközi Térképészeti Társulás (International Cartographic Association, ICA) vagy más, az ICA engedélyével rendelkező nemzetközi szervezet vagy kiadó másolhassa, szerkeszthesse, kiadhassa és kiállíthassa nyomtatott vagy digitális formában gyermekem térképrajzát előzetes konzultáció illetve szerzői jogdíj megfizetése nélkül. 

Date / Dátum: 							
								Signature  / Aláírás
* Please, underline the appropriate option / A megfelelőt aláhúzni